als_Latn dik_Latn sag_Latn
Tërbuni mori një fitore të çmuar në sfidën e zhvilluar në Pezë helmës në javën e shkuar. Trajneri Elvis Plori, ka besim se skuadra e tij edhe në ndeshjen e radhës me Mamurrasin, do të marrë fitoren dhe do të ruajë kreun, duke thelluar edhe më tepër diferencën. Plori, gjatë një prononcimi për “Sport Ekspres’, ka pohuar: “Luajmë një ndeshje shumë të fortë, gara është e hapur për vendin e parë, pasi dihet prej kohës, që tashmë janë tre skuadra që luftojnë për Superligën. Por, siç e kam theksuar edhe më parë, ne tashmë duhet që të vazhdojmë rekordin dhe të mos njohim humbje. Tërbuni, është konsoliduar, madje skuadra tashmë është shumë në formë dhe jo më kot ne po marrim edhe rezultate pozitive. Tashmë, duhet që të shohim përpara, nga sot (dje), ne kemi nisur edhe përgatitjet për ndeshjen me Mamurrasin, një rival i yni, por unë kam besim maksimal se do ta fitojmë këtë përballje dhe do të marrim revanshin, për të qenë deri në fund të garës kryesues”, ka pohuar trajneri i pukjanëve, Elvis Plori.
Gani PEMA
als_Latn swh_Latn